भारतीयों पर नकली कैसिनो चिप्स उपयोग करने का आरोप  
सिंगापुर की एक अदालत ने पांच भारतीयों के खिलाफ शहर में स्थित एक रिसॉर्ट में नकली कैसिनो चिप्स का प्रयोग करने का आरोप लगाया है।
सिंगापुर की एक अदालत ने पांच भारतीयों के खिलाफ शहर में स्थित एक रिसॉर्ट में नकली कैसिनो चिप्स का प्रयोग करने का आरोप लगाया है।  स्थानीय मीडिया की खबरों में बताया गया है कि पिछले गुरूवार को मरीना बे सैंडस कैसिनो में असली चिप्स की जगह पर 1,000 डॉलर मूल्य वाले अज्ञात संख्या के नकली चिप्स अदला-बदली करने के एक मामले में पांच भारतीय नागरिकों को लिप्त पाया गया। मक्सूद इब्राहिम, गौरव विशाल सोपान, शेट्टीयार कुन्बलान, सोहेल अहमद जलीह अहमद और असफाक उस्मान को कल यहां के चंगी हवाई अड्डा से गिरफ्तार किया गया था और उन्हें पुलिस हिरासत में भेज दिया गया है। अदालत ने अगली सुनवाई सात जनवरी को तय की है। द स्ट्रेट टाइम्स की एक खबर के मुताबिक अगर यह सभी दोषी पाए जाते हैं तो उन्हें सात-सात सालं की कैद या फिर उन पर 150,000 डालर का जुर्माना हो सकता है।